Nýr hjóla - og göngustígur milli Mosfellsbæjar og Reykjavíkur var formlega tekinn í notkun 2012 þann 14. desember kl. 12.14 af borgarstjóra Reykjavíkur , bæjarstjóra Mosfellsbæjar og vegamálastjóra . Með stígnum er opnað fyrir betri möguleika á að nota reiðhjól sem samgöngumáta . Þetta er metnaðarfullt verkefni en nýi stígurinn er hluti af stofnstígakerfi höfuðborgarsvæðisins . Í sumar gengu Vegagerðin og Reykjavíkurborg frá samningi um uppbyggingu þess . Þórhildur Þórhallsdóttir og Áslaug Traustadóttir Landmótarar hafa unnið að hönnun stígsins fyrir Mosfellsbæ . Verkið var unnið af verktakafélaginu Glaum ehf . Sett var upp göngubrú , jarðvegsskipti námu 4.500 rúmmetrum og malbikaðir voru um 5 þúsund fermetrar . Gengið var frá ræsum og 38 ljósstólpar settir upp . Í vor þegar veður leyfir verður gengið frá yfirborðmerkingum til að aðskilja gangandi og hjólandi . Einnig er eftir að ganga frá hraðahindrun á aðkomuveg að Bauhaus til að tryggja enn frekar öryggi hjólafólks og gangandi vegfarenda . Þegar stígurinn var formlega tekinn í notkun þá tók Guðmundur Albertsson þessar skemmtilegu myndir .